มุฮ์ยิดดิน ยัซซิน

ตัน ซรี มุฮ์ยิดดิน บิน ฮาจี มูฮัมมัด ยัซซิน (, ; เกิดวันที่ 15 พฤษภาคม พ.ศ. 2490) เป็นนักการเมืองชาวมาเลเซีย อดีตนายกรัฐมนตรีมาเลเซีย เริ่มดำรงตำแหน่งวันที่ 29 กุมภาพันธ์ พ.ศ. 2563 เข้าพิธีสาบานตนรับตำแหน่งเมื่อวันที่ 1 มีนาคม พ.ศ. 2563 หลังจากการลาออกอย่างกะทันหันของมาฮาดีร์ โมฮามัด เมื่อวันที่ 24 กุมภาพันธ์ พ.ศ. 2563 และสิ้นสุดดำรงตำแหน่งเมื่อวันที่ 21 สิงหาคม พ.ศ. 2564

มุฮ์ยิดดินเป็นสมาชิกรัฐสภามาเลเซียจากเขตเลือกตั้งปาโกะฮ์ สมาชิกสภานิติบัญญัติรัฐยะโฮร์จากเมืองบูกิตกัมบีร์ อดีตรองประธานแนวร่วมแห่งความหวัง (พีเอช) และรักษาการประธานสหพรรคพื้นเมืองมาเลเซีย (เบอร์ซาตู) เขาดำรงตำแหน่งรองนายกรัฐมนตรีมาเลเซียระหว่าง พ.ศ. 2552–2558 รองประธานแนวร่วมแห่งชาติ (บีเอ็น) และรองประธานองค์การมลายูรวมแห่งชาติ (อัมโน) ซึ่งเป็นพรรคองค์ประกอบหลักของพันธมิตรแนวร่วมแห่งชาติระหว่าง พ.ศ. 2552–2559

อ้างอิง 

บุคคลจากรัฐยะโฮร์
ชาวมาเลเซียเชื้อสายบูกิส
ชาวมาเลเซียเชื้อสายชวา
ชาวมาเลเซียเชื้อสายอินโดนีเซีย
ชาวมาเลเซียเชื้อสายมลายู
มุสลิมชาวมาเลเซีย
สมาชิกสภาผู้แทนราษฎรมาเลเซีย
นายกรัฐมนตรีมาเลเซีย
ศิษย์เก่าจากมหาวิทยาลัยมาลายา